PATVIRTINTA

Klaipėdos lopšelio-darželio ,,Eglutė“

direktoriaus 2017 m. gegužės 16 d.

įsakymu Nr. V-16

**KLAIPĖDOS LOPŠELIO-DARŽELIO ,,EGLUTĖS“ DARBININKO (PAGALBINIO)**

**PAREIGYBĖS APRAŠYMAS**

**I SKYRIUS**

**DARBININKO PAREIGYBĖ**

1. Darbininko pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Darbininko pareigybės grupė – nekvalifikuoti darbininkai.

3. Darbininko pareigybės lygis – D.

4. Darbininko pareigybės kodas – 962201.

5. Darbininkas yra pavaldus direktoriui, tiesiogiai atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbininkas turi atitikti šiuos reikalavimus:

6.1. darbininkas privalo mokėti:

6.1.1. naudotis darbo įrankiais (kirviais, pjūklais, elektriniais grąžtais ir kitomis priemonėmis);

6.1.2. atlikti smulkius patalpų ir inventoriaus priežiūros ir remonto darbus;

6.2. išmanyti:

6.2.1. medienos apdirbimo būdus;

6.2.2. santechnikos įrenginių įrengimo ir saugaus eksploatavimo taisykles;

6.2.3. vandentiekio, kanalizacijos, apšildymo tinklų išsidėstymą pastatuose, uždarymo armatūros išdėstymą, vandentiekio ir kanalizacijos šulinių išdėstymą;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Darbininkas vykdo šias funkcijas:

7.1. atlieka jam patikėtų įrengimų, inventoriaus, santechnikos darbus, taiso jų gedimus;

7.2 atlieka įvairius remonto, dažymo darbus (vidaus patalpų, baldų įrengimo ir panašiai)

7.3. prižiūri, remontuoja lauko įrengimus (pavėsines, tvoras, smėlio dėžes ir kita);

7.4. du kartus per metus vykdo bendrąją patalpų vidaus apdailos ir pastatų vidinių sistemų apžiūrą;

7.5. vykdo neeilines apžiūras:

7.5.1. rūsių ir pamatų po smarkių liūčių ir gausaus sniego;

7.5.2. sienų ir fasadų po stiprių vėjų, liūčių, šalčių ir atodrėkių;

7.5.3. langų, perdangų ir lubų po stiprių vėjų ir liūčių;

7.6. nuolat tikrina vandentiekio, kanalizacijos techninę būklę; valo pastato kanalizacijos tinklus;

7.7. atlieka įvairius smulkius krovos darbus;

7.8. dirba tik su tvarkingais, nekeliančiais grėsmės sveikatai ir gyvybei darbo įrengimais ir priemonėmis;

7.9. palaiko švarą ir tvarką savo darbo vietoje;

7.10. tausoja lopšelio-darželio nuosavybę, tinkamai eksploatuoja įrengimus, informuoja direktoriaus pavaduotoją apie techniškai netvarkingas darbo priemones, pagal kompetenciją jas remontuoja;

7.11. vykdo kitus direktoriaus, direktoriaus pavaduotojo teisėtai jam pavestus būtinus darbus, susijusius su darbininko funkcijomis, neviršijant nustatyto darbo laiko.

**IV SKYRIUS**

**ŠIAS PAREIGAS EINANČIO DARBUOTO ATSAKOMYBĖ**

8. Darbininkas atsakingas už:

8.1. lopšelio-darželio pastatų, patalpų, santechninių įrenginių, inventoriaus būklę;

8.2. saugios ugdymo aplinkos užtikrinimą;

8.3. emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką.

9. Darbininkas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)